Keskustelu:Roy Ikola

message: Edustanut Eliteprospectsin mukaan Yhdysvaltoja vuoden 1948 olympialaisissa, mutta pelattujen pelien määrää ei kerrota. Olympedian mukaan Ikola ei ollut ilmeisesti mukana pelaavassa kokoonpanossa, eikä siis luokittele häntä olympiaurheilijaksi. Itse pitäisin tätä tarpeeksi merkittävänä, mutta mikään lähde ei nähdäkseni osoita täysin varmaa merkittävyyttä. --James Chudrie (ディベート) 3. helmikuuta 2022 kello 15.09 (EET)
replies: text: Yksi seikka mikä mielestäni puoltaa merkittävyyttä lisää on mainittu tässä lähteessä, joka ei aukea Euroopasta käsin: http://www.virginiamn.com/obituaries/roy-ikola/article_47f33d40-1e08-5545-8276-337e9f1cf7cd.html?mode=jqm. Siinä mainitaan, että Ikolat ovat ainoat jääkiekossa olympiamaalivahteina pelanneet veljekset. Tai ainakin oletan, että tuolla sivulla niin todetaan, sillä sen sisältö on uskoakseni kopioitu suoraan sukututkimussivusto Geni.comiin Roy Ikolan sivulle. Genihän itsessään ei tietenkään kelpaa lähteeksi, mutta jos tuon linkin sisällön voisi jotenkin varmistaa, niin sitten se olisi hyvä lähde tälle harvinaiselle saavutukselle. --Talvipäivänseisaus (keskustelu) 4. helmikuuta 2022 kello 11.16 (EET)
replies: text: :Tuo näyttää toki ihan kelvolliselta lähteeltä, mutta jota ei pysty lukemaan. Alan silti kallistua siihen, ettei tämä ole merkittävä. Olympedian mukaan Ikola ei kuulunut pelaavaan kokoonpanoon vuoden 1948 kisoissa, eikä Eliteprospects osaa sanoa ottelumäärää. Lisäksi Kansainvälisen olympiakomitean sivuilla lukee Willard Ikolan profiilissa suoraan, ettei Roy pelannut olympialaisissa. --James Chudrie (ディベート) 4. helmikuuta 2022 kello 13.23 (EET)
replies: text: ::Ikola on esimerkiksi nimetty vuoden 1948 NCAA:n tähdistojoukkueeseen ja torjunut vuoden 1950 NCAA-mestaruuden (nuo olivat silloin todella isoja tapahtumia, englanti-Wikipediasta löytyy tarkat turnaus- ja kausiartikkelit – lopputurnauksen yleisömäärä näköjään 10 000!). Sitten on vielä tuo epäselvä olympiaedustus. Pidän Ikolaa huomattavasti merkittävämpänä kuin esimerkiksi yksittäisen liigaottelun tänä päivänä pelannutta Suomi-kiekkoilijaa, enkä poistaisi artikkelia. --Sakramentti-Jaakko (keskustelu) 4. helmikuuta 2022 kello 14.32 (EET)
replies: text: :::Kyllä, molemmat Ikolan veljeksistä olivat isoja tekijöitä ylipistokiekossa, mutta en oikein osannut arvioida sen merkittävyyttä, kun muistaakseni Wikipediassa on painotettu pääsarjaedustuksia. Toki mestaruus ja tähdistöjoukkue ovat hienoja saavutuksia! Jos nyt en ihan väärin muista, niin Willard valmensi liki 35 vuotta NCAA:ssa. Roykin käsittääkseni valmensi siellä, mutta en nyt muista ulkoa, että mainittiinko uran kestoa läpi pläräämissäni lähteissä.--Talvipäivänseisaus (keskustelu) 4. helmikuuta 2022 kello 17.47 (EET)

text: ::: Asian vierestä, mutta korjaan: Willard pelasi pari kautta NCAA:ssa, mutta valmensi sitten lukiolaisia.--Talvipäivänseisaus (keskustelu) 4. helmikuuta 2022 kello 17.50 (EET)

text: : Lukukelpoinen linkki. Voisin ehkä varovaisesti kannattaa säilyttämistä, mielenkiintoisempi kuin suurin osa jääkiekkoilijoista, vaikka lajista pidänkin. --Kissa21782 (keskustelu) 6. helmikuuta 2022 kello 12.54 (EET)

text: Pitäisin merkittävänä. Uskoisin, että muutamista kirjoista, jotka käsittelevät suomikiekon varhaisvaiheita, voisi hyvin löytyä lisää lähteitä. Iivarius (keskustelu) 6. helmikuuta 2022 kello 00.22 (EET)
replies: text: :Täällä ilmeisesti siis pidetään artikkelia wikimerkittävänä noiden NCAA-edustusten perusteella. Muistaakseni ja jollen aivan väärässä ole, tässä tietosanakirjassa on ollut ainakin suurimmalla osalla käyttäjillä sellainen konsensus, että pelaajalla täytyy olla pääsarjaedustus jotta olisi wikimerkittävä. Toki jos tämän kohdalla nyt päätetään jostain syystä säilyttää artikkeli, täytyy sitten samat keskustelut käydä jokaisen NCAA-pelaajan kohdalla erikseen. Joku merkittävyyskäytäntö tähänkin täytyy saada, tai sitten noudattaa merkittävyyskäytäntöä, jos sellainen jo on olemassa. --James Chudrie (ディベート) 6. helmikuuta 2022 kello 16.12 (EET)
replies: text: ::Ensinnäkin, kiitos Kissa21782:lle linkistä. (En ymmärrä, miksi en itse yrittänyt archive.orgin kautta.) Itse miellän, että artikkelissa on pari seikkaa, jotka puoltavat artikkelin merkittävyyttä. Ehkä yliopistojääkiekon puolella tehdyt saavutukset eivät vielä merkittävyyttä täyttäisi. (Ajattelen tosin, että tiettyjen ennätysten omaavat henkilöt voisivat olla merkittäviä, kuten eniten mestaruuksia voittanut tai eniten maaleja tehnyt ja niin edelleen.) Selvästi merkittävänä pidän tätä olympiaedustusta. On totta, että lienee niin, että Roy Ikola pelasi ehkä vain näytösotteluita tai -ottelun olympialaisissa, mutta hän oli virallisesti osa Yhdysvaltain joukkuetta. (Lähteet puhuvat toisessa joukkueessa olemisesta ja virallisesti avajaisissa edustamisesta.) Vaikka asia ei ole täysin verrannollinen, niin kuitenkin esimerkiksi kolmesti näytöslajina olleesta curlingista on omat artikkelinsa Wikipediassa niistä kisoista, kun laji oli näytöslaji. Lisäksi se, että molemmat veljekset ovat olleet maalivahteina olympiajoukkueessa on ainutkertaista ja siten mielestäni merkittävää. Nämä kaikki seikat yhdessä tekevät mielestäni Roy Ikolasta merkittävän henkilön ja Wikipediaan kelvon.--Talvipäivänseisaus (keskustelu) 6. helmikuuta 2022 kello 19.26 (EET)
Otin tästä nyt merkittävymallineen pois, sillä keskusteluun ei ole kirjoitettu uusia kommentteja yli viikkoon. Täydellistä yhteisymmärrystä ei saavutettu mutta jonkinlainen säilyttämistä puoltava konsensus kuitenkin: kolme käyttäjää (allekirjoittanut, Talvipäivänseisaus ja Iivarius) kannatti artikelin säilyttämistä ja keskustelun aloittaja (James Chudrie) poistamista, minkä lisäksi Kissa2178 esitti varovaisen, säilyttämistä puoltavan kommentin. --Sakramentti-Jaakko (keskustelu) 15. helmikuuta 2022 kello 13.15 (EET)
thread_title:  Merkittävyys